
RESPONSABILITATEA CREŞTINĂ 

de Pr. Prof. D. STANILOAE 

Responsabilitatea interumană naturală 

Cuvîntul nu transmite de la subiect la subiect numai înţelesuri. 
El t ransmite şi putere. A ceasta se' observă mai ales la cuvântul de 
îndemn, de încurajare, la cuvîntul care exprimă o încredere în cel 
căruia i se adresează. El transmite de la adresant la adresat puterea 
de a face un bine sau de a se opune unui rău. 

Desigur, cuvîntul poate şi paraliza puterile celui căruia îi este a- 
dresat, prin lipsa de încredere, de preţuire, de iubire, prin critica neîu- 
bitoare manifestată faţă de acela şi faţă de ceea ce poate el face. Dar 
şi în aceasta se vede că în cuvînt e o putere ; căci a paraliza o putere 
ţine tot de o anumită putere. 

1. Dar nu numai cuvintele cu o evidentă sarcină afectivă, pozitivă 
sau negativă, degajează putere, ci şi cuvintele care nu par să aibă o 
astfel de sarcină. 

Orice_cuvînt provoacă în cel căruia îi este adresai_ua„.răspuns ; de 
aprobare său de dezTpToblIe.^îe'^cTTălpunslîre^os^t cu o voce tare 
de către acela, fie că e reţinut în interiorul aceluia. Orice cuvînt pro- 
voacă prin urmare în subiectul căruia îi este adresat o mişcare de 
reacţie conştientă, ' care se numeşte răspuns. în cuvîntul primului su- 
biect e dată nu numai intenţia, ci şi puterea de a provoca mişcarea 
de răspuns. Primul cuvînt e o chemare adresată de un subiect celui- 
lalt subiect (sau celorlalte), iar chemarea înseamnă intenţia şi implică 
puterea de a provoca un răspuns. Primul cuvînt __c a. chemare implică în 
.şine, al doilea cuyî.nt ca răspuns, iar ai doilea cuvînt ca răspuns pre- 
supune primul cuvînt ca chemare. Nu există unul fără altul. Nimeni 
nu vorbeşte fără a aştepta şi a provoca un răspuns şi nimeni nu răs- 
punde fără a fi provocat de o chemare. Orice subiect prin faptul că 
vorh — ste e legat de un alt subiect care Ji_rasP.un.de ^ sau care îl __ro- 
yoacă să vorb ească ; orice subiect conştient are implicată în calitatea 
sa de cuvîntaîor""existenţa altui subiect şi legătura ontologică cu el. 

2. Dar legătura aceasta are un caracter activ. î n cuvîntul omul ui 
nu_se exprimă o legătură_ş_atjcă a lui cu celălalt, ci ojlg£|j 1 j£ă,,.din a - 
mică. Omul nu vorbeşte pentru că îi vine" pofti să* vorbească şi pentru 
că în hotărîrea de a vorbi descoperă conştiinţa legăturii sale cu celă- 
lalt, ci e incitat să vorbească de celălalt în baza legăturii sale nu 
numai exterioare, ci fiinţiale cu celălalt. Fie că cheamă, fie că răs- 
punde, el e împins la aceasta de celălalt ; adică nu numai de faptul că 

este subiect cuvintător, ci şi de faptul că este subiect cuvîntător într-o 
legătură fiinţială cu celălalt, ca subiect cuvintător. 

în cuvînt se actualizează forţa de mişcare a unui subiect asupra 
celuilalt, forţa de mişcare a celui ce cheamă asupra celui chemat, dar 
şi sforţa de mişcare a celui chemat asupra celui ce cheamă, prin 
simpla lui prezenţă de subiect care poate asculta şi deci şi răspunde. 
Chiar conştiinţa că cineva îl poate asculta şi deci îi poate răspunde 
mişcă subiectul care cheamă la vorbire. Iar conştiinţa aceasta are o 
bază în dualitatea ontologică a subiectului uman, în" faptul că e legat 
de celălalt în mod fiinţial. Cuvîntul mişcă şi e mişcat, printr-o mişcare 
tranzitivă reciprocă între cei doi care vorbesc. Cel ce cheamă mişcă 
pe cel chemat şi viceversa. Ei sînt prinşi într-o mişcare circulară de 
Ia unul la altul. Cel ce mişcă chemînd nu pune pe cel chemat într-o 
mişcare îndreptată mai departe, spre altul, ci într-o mişcare care atra- 
ge spre sine pe cel chemat. Mişcarea celui ce cheamă spre cel chemat 
se transformă în acela într-o mişcare a lui spre cel ce-1 cheamă. Cel 
chemat este pus prin chemare într-o referinţă actuală cu cel ce-1 
cheamă. în aceasta se vede că în mişcarea celui chemat spre cel ce-1 
cheamă se propagă forţa celui ce-1 cheamă. Mişcarea celui ce cheamă, 
exercitîndu-se asupra celui chemat, se converteşte în acela în mişcare 
de întoarcere a lui spre cel ce cheamă. Dar în întoarcerea acestei miş- 
cări spre cel ce cheamă nu e numai o mişcare a celui ce cheamă ; ea 
a devenit şi mişcarea celui chemat. 

în răspuns continuă să se exercite forţa celui ce cheamă, dar ea 
a devenit şi mişcarea celui chemat. Făcîndu-şi proprie mişcarea celui 
ce-1 cheamă, cel chemat a transformat-o în mişcare de răspuns. 

Propriu-zis, mişcarea fiecăruia e şi mişcarea celuilalt ; e o mişcare 
sinergică. Mişcarea celui ce cheamă e şi mişcarea celui ce-1 face pe 
acesta să-1 cheme şi, invers, mişcarea de răspuns a celui chemat spre 
cel ce cheamă e si mişcarea celui ce-î cheamă. 

Desigur, mişcarea de răspuns poate să se manifeste şi în cuvinte 
sau acte îndreptate de cel chemat spre alţii. Dar ea e, chiar în această 
orientare şi formă, în primul rind un răspuns dat celui ce 1-a solicitat, 
celui ce 1-a provocat la anumite cuvinte şi acte către alţii. Dialogul 
între doi e un focar din care se propagă raze spre alţii, constituin- 
du-se alte dialoguri ; dar totdeauna aceste noi dialoguri pornesc de la 
un anumit dialog ca centru al lor. Rînd pe rînd un anumit dialog e 
centru al altor dialoguri. 

3. Dar rostul cuvîntului nu e să cheme simplu pe cel chemat spre 
cel ce cheamă sau să demonstreze prin răspuns această întoarcere. 
Cuvîntul descoperă şi o intenţie de viitor la cel ce cheamă, cu dorinţa 
de a-1 mişca spre acel viitor şi pe cel chemat. 

fîmul_vorbeşte _ pentrujcj .nu_.se.. mulţumeşte cu starea prezentă a 
sa şi a lucrurilor. Cuvîntul descoperă cUmejisiuji£xL_dg...;mtoi la care 
gîridje^ie^jan£3£aJIîe- J aie*ea-^^ nu se vede. Dacă omul 

vorbeşte şi de trecut, sau de natura prezentă a unor lucruri (ştiinţa), 
o face pentru a trage concluzii pentru ceea ce poate şi vrea să facă 
în viitor pe baza cunoaşterii lor. 

J£î£ z iLaMx_JAfă_jiesd^ 
toare prin cuvîn t, lasă totul '.ţa întuneric. Lumina o adu ce cuvîn tul pri n 
descoperirea dimensî unir^torurmrUu^î^ul are un rosfreviTator pro- 
ietic, sau rostul de a promova o realitate prezentă spre un viitor al ei. 
Omul descoperă altuia intenţiile sale.de viitor, pentru că nu e 
mulţumit să meargă singur spre acel viitor, sau nu poate să meargă 
singur ; el nu poate merge efectiv spre viitor decît cu celălalt sau cu 
ceilalţi, sau măcar cu aprobarea lor. Prin cuvînt, omul îndeamnă pe 
ceilalţi spre acel viitor, sau îi atrage spre el, ori le cere aprobarea 
pentru acel viitor, pentru că el însuşi vede o perspectivă viitoare şi 
se simte atras spre ea. 

4. Dacă cuvîntul, ca chemare a altuia spre cel ce cheamă şi spre 
un viitor, înseamnă o mişcare exercitată asupra celui chemat, care 
devine ca răspuns mişcarea celui chemat spre cel ce-1 cheamă şi o 
împreună-mişcare spre un viitor comun, între cuvînt şi faptă nu e nici 
o separaţie. Nu se poate cugeta faptă fără cuvînt şi cuvînt care să nu 
implice, cînd e nevoie, o faptă mai mult sau mai puţin eficientă. Dacă 
cuvîntul este o mişcare cu efect în ordinea interpersonală spirituală, 
fapta este mişcarea cuvîntului prelungită în ordinea lucrurilor, pentru 
a face mai eficientă chemarea sau răspunsul ce se mişcă de la per- 
soană Ia persoană, sau de la o persoană asupra celeilalte persoane şi 
pentru a duce realitatea spre acel viitor. Cel ce adresează un apel 
altei peFsoane, pentru a o pune în referinţă cu sine şi în acelaşi timp 
spre a o solidariza în înaintarea spre un viitor, demonstrează interesul 
pentru acea persoană şi credinţa în puterea realizării viitorului co- 
mun, vorbindu-i şi cu fapta în ordinea lucrurilor ; cel ce răspunde 
acelui apel îşi demonstrează, cînd e nevoie, sinceritatea răspunsului, 
sinceritatea voinţei de a merge împreună spre acel viitor, de asemenea 
şi prin punerea fiinţei sale spirituale-corporale, aflătoare în contextul 
realităţii obiective, sau a unor lucruri, la dispoziţia celui ce şi-a măr- 
turisit intenţiile aceluia şi în mişcarea spre viitorul indicat de acela. 

Faptele constituie şi ele un dialog între persoane, chiar dacă sînt 
îndreptate spre lucruri. Faptele înfăţişează şi mai efectiv caracterul 
profetic şi transformator manifestat în cuvinte. Ele sînt nu un dialog 
paralel la cel săvîrşit prin cuvinte, ci dialogul prin cuvinte extins şi 
făcut eficient de fiecare partener asupra persoanei spiritual-corporale 
proprii, sau asupra lucrurilor care ţin de persoane. Prin aceasta acţiu- 
nea cuvîntului unui subiect asupra subiectului partener e mai eficace. 

Orice faptă e mărturia şi realizarea unei stări viitoare a logosului 
persoanei proprii şi al lucrurilor de care poate dispune ; executarea 
unui proiect. Iar proiectul e sensul viitor al persoanei proprii sau al 
-unor lucruri, formulat mai întii ca un cuvînt interior j e chipul viitor 
al persoanei proprii şi a altuia şi al lucrurilor în al cărui context se 
află persoana proprie şi a celuilalt sau a celorlalţi. Fapta dovedeşte 
caracterul dinamic al logosului fiinţelor noastre şi al lucrurilor în al 
căror context ne aflăm şi pornirea spre realizarea unei faze viitoare , 
din drumul logosului lor spre ţinta desăvîrşită. Prin faptă cineva vrea 
să realizeze faza viitoare a ldgosului lucrurilor, descoperită cuiva prin 

ciivînt, pentru ca şl acela să se angajeze pe drumul reaiizării acelei 
faze. Fapta e o exprimare si o păşire spre eficienţă a cuvîntului ca 
chip viitor al logosului lucrurilor. Cuvîntul e proiectul, fapta e reali- 
zarea chipului viitor al lucrurilor. De aceea fără proiect nu există 
faptă, iar fără faptă proiectul e ceva nedeplin şi fără putere. 

5. Dar dacă fapta e ducerea cuvîntului la capăt, iar cuvîntul e 
începutul mişcării ce se îndeplineşte în faptă şi la cuvânt participă 
ambii- interlocutori, fapta e şi ea într-un fel produsă de amîndoi. Fapta 
mea e , rezultatul' deplin al mişcării produsă în mine de cel ce mă 
provoacă la răspuns, mişcare în care s-a xonvertit mişcarea pornită 
de la el. Sau fapta celui ce adresează o ehemare e şi ea provocată de 
cel ce. aşteaptă chemarea. 

Din toate acestea reiese că fiecare subiect conştient aflîndu-se 
în legătură ontologică şi activă cu alt subiect conştient, are în sine un 
dinamism dialogic, o tensiune dialogică, prin care subiectele se susţin 
reciproc într-un proces spiritual de desăvîrşire. Subiectele formează 
împreună un fel de diptic aflat într-O mişcare de desăvîrşire a sa, ce 
se propagă simultan de la fiecare membrană la cealaltă, înscriindu-se 
în fiecare prin cealaltă, un desen de tot mai mare fineţe. Mai bine-zis, 
fiecare subiect e în nenumărate relaţii dialogice cu alte subiecte, co- 
municînd fiecăreia din subiectele cu care se află în relaţie dialogică 
bogăţie adunată în relaţia dialogică cu altele. 

Responsabilitatea pentru semeni în faţa lui Dumnezeu 

Aspectele enumerate ale legăturii dinamice între subiecte prin 
cuvînt şi faptă există şi între Dumnezeu şi oameni, dar cu deosebirile 
ce le comportă faptul că aci un partener este Dumnezeu. 

1. Intre subiectele umane nu există nici unul în poziţia perma- 
nentă a partenerului prim. Fiecare om e rînd pe rînd în rolul celui ce 
cheamă şi e chemat, a celui ce, cere un răspuns şi dă un răspuns. Fie- 
care om e nu numai el responsabil faţă de alţii, ci-1 are şi pe celălalt 
responsabil faţă de sine. Dar în raportul dintre Dumnezeu şi om, nu- 
mai omul este responsabil ,• sau : omul e numai în rolul de responsabil,, 
nu şi în rolul celui ce impune lui Dumnezeu un răspuns, o responsa- 
bilitate, în mod necesar. Poate şi în acest sens spune Sfîntul Maxim 
Mărturisitorul că Dumnezeu e în afară de relaţii (âoxswî). Desigur, 
omul cere şi el uneori lui Dumnezeu un răspuns, dar în acest răspuns 
Dumnezeu rămîne liber şi suveran. El nu e responsabil faţă de om : 
«Cine eşti tu, o, omule, ca să te sfădeşti cu Dumnezeu ? Oare, vasul 
de lut va zice către cel ce 1-a făcut : «De ce m-ai făcut aşa ?» (Rom. 
VIII, 20). 

în raport cu Dumnezeu, omul se experiază pe sine exclusiv ca 
răspunzător, deci ca ascultător. Dumnezeu este cel care-1 cheamă pe 
om la împlinirea -unor datorii, iar omul este cel ce ascultă şi răspunde. 
Par aceasta înseamnă că omul simte în cuvîntul lui Dumnezeu o forţă 
neasemănat mai mare decît în cuvîntul, semenului său. Aceasta în- 

seamnă case simte chemat să răspundă, sau să vorbească răspunzînd, 
de «un glas» pe care rtu-1 poate face neauzit. împlinirea rolului său în 
dialogul cu Dumnezeu rezultă ca o constrîngere morală de neocolit. 
De aceea şi rolul lui Dumnezeu în acest dialog se impune cu o evi- 
dentă şi cu o presiune necondiţionată. De aceea Sfinta Scriptură con- 
sideră morţi spiritual pe cei ce nu aud cuvîntul lui Dumnezeu ; sau ia 
în derîdere idolii care nu pot grăi şi nu pot auzi cererea omului (I 
Regi XVIII, 27). Căci in experienţa lui Dumnezeu ca partener de su- 
premă presiune spirituală în dialogul cu omul intră şi simţirea că El 
aude, că El ascultă, aşa cum în dialogul interuman ascultarea ca faptă 
a partenerului e tot aşa de viu experiată de partenerul care vorbeşte, 
ca şi răspunsul lui sonor (Ps. XXXIII, 4, 6, 17; XXXII, 2; XIX, 8; 
XWI, 8 ,• XVI, 6 etc). Sfînta Scriptură condamnă orice idolatrie sau 
panteism pentru că ele implică negarea dialogului între Dumnezeu şi 
om, divinitatea fiind considerată impersonală. Omul este, în concepţia 
panteistă, singur ; el nu e cu adevărat răspunzător în faţa unui subiect 
suprem. 

Despre semenul nostru ştim că ne vorbeşte pentru că auzim cu- 
vîntul lui în mod sonor. Dar despre Dumnezeu ştim cu atît mai sigur 
că ne vorbeşte cu cît trăim mai intens presiunea spirituală a cererilor 
Lui obligatorii în conştiinţa noastră. La urma urmelor forţa obligatorie 
a cuvîntului semenului asupra noastră, e tot o chestiune de experienţă 
spirituală, de experienţă a importanţei Lui, ca realitate spirituală ; a im- 
portanţei necondiţionate de a-i vorbi şi de a-i Tăspunde, . nu numai 
pentru el ci şi pentru noi înşine. 

într-un fel ,goi__crestinii trăim _^entinxeijluj_junei_ responsabilităţi 
necj0judJjijHiaia_j5i^^ nu ne putem explica 

această responsabilitate necondiţionată din ceea ce ne procură cunoş- 
tinţa empirică despre el. Numai din credinţa în importanţa veşnică a 
fiinţei lui şi a noastră ne putem explica această responsabilitate ne- 
condiţionată. Numai credinţa că de împlinirea conştiincioasă a îndato- 
ririlor noastre faţă de El atîrnă nu o fericire trecătoare, ci una netre- 
cătoare a lui şi a noastră, poate explica forţa necondiţionată cu care 
ni se -impune obligaţia acestei împliniri. Responsabilitatea aceasta o 
trăim înainte de a întreprinde vreo fundamentare logică a unei astfel 
de credinţe ; sau ea e trăită de oameni care nu simt trebuinţa să facă 
peste tot această fundamentare. Aceasta înseamnă că trăirea acestei 
responsabilităţi necondiţionate faţă de semenii noştri e sădită în fiinţa 
noastră, şi se impune cu o forţă incomparabil mai mare decît orice ar- 
gumentare logică a ei. Noi sîntem creaţi cu o asemenea responsabili- 
tate şi ţinuţi tot timpul sub presiunea ei necondiţionată. Iar ea nu 
e decît vibraţia noastră necesară, replica ce ne este impusă de fiinţa 
noastră la un «cuvînt» de absolută autoritate care îşi impune în noi 
«răspunsul» pe măsura . lui. Noi sîntem puşi şi ţinuţi într-o referinţă 
faţă de Cel ce ne revendică cu autoritate absolută, dar în cadrul aces- 
tei referinţe trebuie să împlinim cu o conştiinciozitate absolută tot 
ce cere El să facem pentru desăvârşirea noastră şi pentru a celorlalţi- 
semeni. 

Am spus mai înainte că noi adresăm chemarea, solicitarea, reven- 
dicarea noastră semenului nostru, provocaţi oarecum de el însuşi, iar 
el ne răspunde provocat, la rîndul lui, de noi înşine. Am spus că există 
în noi o tensiune spre celălalt, în calitatea noastră de fiinţe vorbitoare. 
Dar acum e momentul de a adăuga că noi îl revendicăm pe celălalt 
ca să ne răspundă la ceea ce îi cerem, ca să facă el însuşi drumul 
unei desăvîrşiri proprii cu noi şi drumul unei perfecţionări a reali- 
tăţii, pentru că sintem minaţi la aceasta de revendicarea lui Dumne- 
zeu, ca factor şi autoritate supremă a noastră. Dumnezeu ne mişcă să-i 
răspundem şi să cerem şi altora să-i răspundă' împreună cu noi. 
Dumnezeu îi face pe semenul meu să-i răspundă şi să-mi ceară şi mie 
să-i răspund lui însuşi şi prin el lui Dumnezeu, cu fiinţa mea şi cu tot 
ce pot face eu pentru îmbunătăţirea relaţiilor mele cu el în cadrul 
cosmosului în al cărui context ne aflăm. 

Cain simte că Dumnezeu a pus asupra lui o răspundere pentru 
fratele său ucis şi de aceea caută să se scuture de ea tocmai în faţa 
lui Dumnezeu ; se revoltă că i s-a pus această răspundere, că i se 
cere socoteală pentru că n-a împlinit-o : «Oare, sînt eu păzitorul fra- 
telui meu ?», răspunde Cain la întrebarea lui Dumnezeu : «Unde este 
Abel, fratele tău ?» {Fac. IV, 9). Cartea Facerii spune mai departe : 
«Şi a purces Cain din faţa lui Dumnezeu» (Fac. IV, 16). Refuzul de a răs- 
punde lui Dumnezeu duce la ieşirea din raportul direct cu Dumnezeu, 
sau mai degrabă la voinţa de a ieşi, căci deplin nu se poate ieşi niciodată. 
Dar acela refuză să răspundă şi semenilor săi. Responsabilitatea creş- 
tinului faţă de semeni, răspunsul la cererea lor, îşi soarbe intensitatea 
obligatorie din răspunsul la revendicarea lui Dumnezeu. Cine dintre noi 
refuză să răspundă lui Dumnezeu cît trăieşte pe pămînt, va răspunde în 
faţa judecăţii lui Dumnezeu din viaţa viitoare. «Astfel, fiecare va da 
seama pentru sine lui Dumnezeu», spune Sfîntul Apostol Pavel (Rom. 
XVI, 12). Va răspunde însă şi pentru semenii săi, pentru care, nevoind 
să răspundă în viaţa aceasta, a voit să scape şi de responsabilitatea faţă 
de Dumnezeu. 

Credincioşii ortodocşi se roagă de fiecare dată la sfînta liturghie 
pentru «răspuns bun la înfricoşata judecată a lui Dumnezeu». Dar cu- 
vîntul lui Dumnezeu se exercită ca o judecată asupra credinciosului 
încă în viaţa pămîntească, orin toate mustrările impuse , conştiinţei.. 
Dialogul viu, dramatic si efectiv între Dumnezeu şi om se" face îri 
interiorul credinciosului şi în viaţa pămîntească prin ascuţişul poruncii 
Lui, simţită dureros de conştiinţa datoriei de a o împlini, trecînd peste" 
orice comoditate : «Viu este cuvîntul lui Dumnezeu... şi destoinic să 
judece simţirile şi judecăţile inimii» (Evr. IV, 12). 

în acest dialog dramatic şi tulburător, credinciosul e făcut de 
, Dumnezeu răspunzător pentru semenii săi. Astfel, creştinii sînt legaţi 
! dialogic, în mod strîns, prin Dumnezeu. Unul are puterea şi simte por- 
nirea să Tevendice pe celălalt cu adevărat şi acela simte presiunea şi 
are puterea să răspundă- cu adevărat, pejatoi_^_aŢrun^i_sint^n_Ear.. 
BSXi-dlalogic cu JDyjnngzeu, pentru că fiecare trăieşte cu toată inten- 
sitatea cuvîntul revendicator al lui Dumnezeu. Creştinii sînt fiinţe 

vorbitoare, sau revendicatoare şi răspunzătoare, cu adevărat, întrucit 
Ie vorbeşte Dumnezeu şi întrucit conservă în ei înşişi întreaga capa- 
citate de vibraţie la cuvîntul lui Dumnezeu, întreaga sensibilitate as- 
cultătoare şi responsabilă faţă de Dumnezeu. Vorbindu-şi unul altuia, 
sau revendicîndu-se şi răspunzîndu-şi, credincioşii răspund lui Dum- 
nezeu ,• dacă-şi vorbesc fără sentiment ue răspundere, îi răspund lui 
Dumnezeu în acest mod, precum dacă-şi vorbesc cu un sentiment de 
răspundere, îi răspund lui Dumnezeu astfel. Cu cit se simte cineva mai 
legat dialogic faţă de semeni, cu atît se simte mai legat dialogic de 
Dumnezeu şi invers. 

Viaţa fiinţelor spirituale are un caracter dialogic : revendicare şi 
răspuns. Dar aceasta înseamnă că fiinţele acestea sînt într-o referinţă 
dialogică faţă de însuşi subiectul care le-a creat cu această obligati- 
vitate fiinţială de răspundere, şi le susţine în această stare prin re- 
vendicare. 

Dumnezeu nu vorbeşte oamenilor ca oamenii! Dar îi face să se 
simtă agrăiţi de El. El produce în ei sentimentul că sînt revendicaţi 
şi că trebuie să răspundă acestei revendicări ; că sînt revendicaţi şi 
că trebuie să răspundă în fiecare situaţie, potrivit acelei situaţii, pen- 
tru a realiza pasul următor cerut de Dumnezeu în dezvoltarea fiinţei 
lor, pe linia unei sensibilizări a responsabilităţii lor, sau acea reparare 
care e cerută de defectul în care se află, sau acea comportare faţă de 
semeni şi faţă de lume, care e cerută de situaţie. 

S-a spus că omul se descoperă ca eu în relaţia cu tu 1 . Iar relaţia 
cu tu o trăieşte în mod deplin cînd se experiază ca responsabil faţă 
de Dumnezeu. Aceasta înseamnă că se experiază ca eu prin faptul că 
răspunde revendicării lui Dumnezeu. Oamenii se experiază ca eu-tu 
prin faptul că sînt fiinţe cuvîntătoare 2 . Dar sînt fiinţe cuvîntătoare prin 
faptul că se simt răspunzători. Iar întrucit in răspunderea unuia faţă 
de altul credincioşii îşi trăiesc răspunderea lor faţă de Dumnezeu, ei 
se experiază ca eu-tu prin răspunderea lor faţă de Dumnezeu. în răs- 
punderea faţă de Dumnezeu, am experienţa lui Dumnezeu ca Tu al 
meu, sau fiecare se experiază pe sine ca eu înaintea lui Dumnezeu. 

Intensitatea existenţei propriului eu o trăiesc în relaţie cu un tu, 
pentru că în acest fu trăiesc cu intensitate existenţa a cuiva deosebit 
de mine, a unui zid subiectiv şi voluntar peste care nu pot trece, care 
mă întoarce spre mine însumi, cu o ireductibilă forţă spirituală. Dar 
atunci în experienţa lui Dumnezeu ca Tu de supremă intensitate am 
experienţa de supremă intensitate a propriului eu. Altfel totul poate 
să se înmoaie, în ceaţa unei părute existenţe. 

Desigur, experienţa lui tu uman sau divin este dincolo de cuvînt ; 
ele sînt realităţi apofatice, indefinibile. Dar aceasta nu înseamnă că sînt 



1. Martin Buber, /eh und Du, Berlin, 1936. 

2. F. Ebner, Das Wort und die geistigen realităten, p. 21 : «Durh das Wort... ist das Verhăltnis 
des Ichs zum Du>, Th. Steinbucher, Der Umbruch des Denkens, p. 137 : «im Worte enhiilt sich das 
Ich und das Du in seinem Sem und zugleich im seinem gegenseitigen Verbundensejn». 

cu totul în afară de experienţă, de trăire, cum afirmă Martin Buber 3 . 
Relaţia pe care el o recunoaşte, este. ea însăşi o experienţă. Experienţa 
lor apare foarte accentuată în cuvintul lor, în intenţia lor presantă, 
îndreptată spre mine 4 , care în cazul lui tu uman o sesizez prin articu- 
lare sonoră, iar în cazul lui Tu divin ca o presiune spirituală directă, 
care produce în mine intensitatea unei răspunderi necondiţionate. 

E simptomatic că literatura de azi (de exemplu teatrul lui Eugen 
Ionescu) înfăţişează oameni care nu mai comunică în vorbire cu ni- 
meni; fiecare îşi urmăreşte monologul lui, fără să mai ţină seama de 
ce spun ceilalţi. Creştinii aceştia, ieşiţi din relaţia eu-tu cu Dumnezeu, 
au ieşit din relaţia eu-tu cu celălalt; sau viceversa. Ei nu mai- sînt 
fiinţe răspunzătoare, responsabile. Dar ei simt totuşi trebuinţa să vor- 
bească. Se mulţumesc însă în locul unui fu real, cu un tu constituit 
din fiinţa lor. Ei dezvoltă acest fenomen de dedublare pînă la schizo- 
frenie. 

Sfîntul Grigore de Nisa spune : «Căderea din cel cu adevărat 
existent este corupere şi descopunere adevărată a celui ce fiinţează, 
căci cum ar fi în existenţă cel ce nu e în cel existent» 5 . Dar creştinul 
rămîne în existenţă prin faptul că rămîne în atîrnare dialogică de cel 
cu adevărat existent. Cel ce cade din el înaintează într-un infinit aL 
descompunerii şi de aceea nu găseşte infinitatea adevărată. Numai în. 
relaţia cu Tu-divin credinciosul se află în infinitul real care odihneşte. 
Acesta e nu numai în mişcare ci şi în stabilitate. 

Nu degeaba Epistola către Evrei face intrarea credinciosului în. 
odihna lui Dumnezeu dependentă de auzirea glasului Lui şi vorbeşte 
în această legătură de caracterul viu şi pătrunzător al cuvîntului lui 
Dumnezeu (Evr. XII, 4, 7 — 12). Preocuparea de lucruri nu e odihnă^ 
căci omul nu trăieşte în ele misterul infinitului ; în relaţia interumană 
eu-tu se găseşte odihnă numai dacă la baza ei stă relaţia eu-tu cu 
Dumnezeu. în acest caz chiar şi în privirea lucrurilor este o odihnă- 
Odihna în Dumnezeu e trăită ca un «astăzi», ca o stabilitate prezentă, 
deşi această stabilitate nu exclude o mişcare în ea ca adîncire, fiind 
o «stabilitate mobilă», sau o «mişcare stabilă», cum spune Sfîntul Gri- 
gore de Nisa. 

Cine se află în dialogul cu Tu-suprem a ieşit din starea singulari- 
zată a admiraţiei ireale a trecutului propriu, sau din închipuirea fan- 
tasmagorică a viitoarei perfecţiuni a eului propriu. Responsabilitatea 
prezentă în. dialog e un început al responsabilităţii pentru viitor şi al 
căinţei pentru trecut. «Dumnezeu hotărăşte din nou o zi, astăzi, spu- 
nînd prin gura lui David : «Dacă veţi auzi astăzi glasul Lui, nu învîrto- 
şaţi inimile voastre... pentru că cine a intrat în odihna lui Dumnezeu 

3. Martin Buber. op. cit., p. -16 : «Den Menschen zu dem ich Du sage, erfahre ich nicht. Aber 
ich stehe, in der Bezienng zu ihm. Erst wenn ich daraus trete, eriahre ich ihn wieder. Erfahrung- 
ist Du-Ferne». 4. John Cullberg. Das Du und die Wirklichkeit. 

5. T n Fsa'.mos, Lib. II, cap. jfMl, P. G., XLIV. 565. 

\ odihnit şi el de lucrurile lui, precum Dumnezeu de ale Sale» (Evr. 
.vil, 7). Neauzirea cuvântului lui Dumnezeu e o insensibilitate, o în- 
vîrtoşare spirituală, o rămînere în afară de spiritualitatea infinită unde 
se află odihna comuniunii perfecte.' 

2. Dar aşa cum dialogul între oameni are un caracter activ, tot 
aşa şi dialogul dintre Dumnezeu şi oameni are un astfel de caracter, 
în parte chiar în mişcarea exercitată de cuvîntul uman revendicator 
şi răspunzător se prelungeşte forţa cuvîntuîui lui Dumnezeu. De aceea 
nu se poate face separaţie între actul şi cuvîntul revendicator al lui 
Dumnezeu, exercitat asupra credinciosului, şi între actul şi cuvîntul 
revendicator şi răspunzător al acestuia faţă de semenii săi. «Iubirea 
lui Dumnezeu este în iubirea omului, iubirea omului este preluată în 
iubirea. lui Dumnezeu şi sînt unite fără confuzie şi fără separaţie»'. 

în mişcarea creată, cuvântătoare şi făptuitoare, a credinciosului 
se află şi energia divină necreată, care produce mişcarea creată a cre- 
dinciosului. «Viu este cuvîntul lui Dumnezeu şi lucrător şi mai ascu- 
ţit dacît orice sabie cu două tăişuri şi pătrunde pînă la despărţitura 
dintre suflet şi trup, dintre încheieturi şi mădulare» (Evr. IV, 12). Prin 
«ascuţişul» lui, cuvîntul dumnezeiesc trezeşte o sensibilitate spiri- 
tuală oarecum dureroasă, obligînd pe credincios să-1 ia la cunoştinţă 
şi să se conformeze lui, adică să-i răspundă. 

Energiile necreate divine lucrează asupra fiinţelor umane avînd 
forma unor logoi, a unor raţiuni active, a unor impulsuri prin- care le 
duc spre ţinte viitoare de îndeplinit în viaţa lor şi a lumii. Astfel chiar 
în raţiunile-scopuri ale creştinului, sînt active raţiunile-scopuri ale 
lui Dumnezeu. Energiile necreate divine intră în relaţie cu spiritul 
uman, luînd forma unor raţiuni active. Raţiunile sînt virtual inerente 
energiilor divine ; raţiunile au un caracter energetic. Pe de altă parte, 
energiile-raţiuni , sînt îndreptate spre creaturi şi îndreaptă creaturile 
spre chipurile (tpo-ot) viitoare, superioare ale lor. Energiile necreate 
duc pe credincioşi spre o tot mai deplină asemănare a raţiunilor lor 
cu raţiunile divine 7 . Ele au totodată caracter de revendicare, sînt 
trăite de creştini ca nişte cuvinte divine, nelipsite de înţelesuri, că- 



6. A. M. AHchin, The Doctrine of Mart. An Eastem Perspective, în voi : Mari : fallen and 
free, Holder and Stoughton. London, 1969, p. 151. 

7. Ambigua, 40, P. G-, XCI, 134i D. Prin aceasta se împacă viziunea caracterului permanent 
şi dinamic ai realităţii. Teologia protestantă modernă nu vede această posibilitate de împăcare, ci 
consideră că trebuie să opună vechii concepţii creştine statice despre realitate — împrumutată din 
filozofia greacă (Parmenide), care afirmă prin «raţiunile» (logoi) lucrurilor ; stabilitatea ior — o 
concepţie dinamică. De aceea dumnezeul filozofiei greceşti era şi ei static era «incapabil de a în- 

. treprinde ceva» (Jiirgen Moîtmann, Die Theologie der tioţfung, 1963, p. 24, 34; R. Buitmann, Glau- 
ben und Versfehcn, 1933, p. 276; W. Pannenberg, Was ist der Mensch. Goittngen, ed. II, 1964, p. 53). 

Dar a considerat că toate se schimbă în aşa fel încît cu vremea nu mai e nimic din ce a 
fost, ar însemna un transîormism radical. învăţătura răsăriteană despre fiinţa neschimbată a Iui 
Dumnezeu şi despre energiile necieafc împacă viziunea permanenţei şi dinamismului divin. Iar 
aceea de «logos» al lucrului care rămîne neschimbat şi «tropi» (moduri) care se schimbă împacă 
două aspecte de realităţi create, care trebuie recunoscute în egaiă măsură. 

Sf. Grigore de Nisa spune ; Acordul creaţiei cu ea însăşi stă în amestecul celor contrare căci 
stabilitatea şi mişcarea sînt contrare. Dar acestea s-au amestecat între ele, în firea lucrurilor» (In 
Psalmos, lib. I, cap. IV, P. G., XLIV, 441). 

rora trebuie să le răspundă aceştia prin credinţa şi faptele lor. Dum- 
nezeu se află prin energiile Sale iu raport dialogic cu credincioşii ; 
aceştia se decid pe de o parte liber să răspundă cuvintelor divine, care 
sînt în acelaşi timp energii, pe de alta primesc de la ele puterea să le 
răspundă prirt cuvintele şi faptele lor, adăugind la ele aportul fiinţei 
lor create. Credinţa lor nu e mai puţin stimulată de energiile divine 
ca faptele lor. 

Dar energiile divine operează şi altfel decît prin relaţia dialogică 
de fiecare zi cu fiecare credincios sau prin relaţia de fiecare zi între 
credincios şi credincios. 

Energiile divine au şi putere creatoare. Dacă cuvîntul lui Dumne- 
zeu, ca indicaţie şi putere conducătoare spre un scop determinat şi 
în acest sens ca o formă îndreptată spre scop a energiei lui, produce 
o mişcare modificatoare în creatura spTe care se îndreaptă, se poate 
cugeta că cuvîntul — energie al lui Dumnezeu poate produce şi din 
nimic realităţile intenţionate prin el. 

Actul creator operează şi el asemenea cuvîntului : cheamă, pro- 
voacă şi împuterniceşte o realitate la mişcarea unui răspuns. Deose- 
birea e că pe cînd cuvîntul adresat de Pumnezeu (şi, după asemănarea 
lui, cel adresat de om unei realităţi existente în prealabil, produce 
o stare, o mişcare, o realitate nouă în acea realitate dată, şi această 
apariţie se manifestă în răspunsul dat de respectiva realitate, — în 
cazul creaţiei, realitatea produsă nu apare într-o realitate existentă, ci 
ca una cu existenţa în sine ; dar apariţia ei este de asemenea echiva- 
lentă cu Tăspunsul ei la chemarea cuvîntului dumnezeiesc. Aducerea 
la existenţă a creaţiei este aşezarea lui Dumnezeu în dialog cu ceva 
din afară de Sine. Creaţia apare în existenţă apărînd în atîrnarea dialo- 
gică de Cel cu adevărat existent, împărtăşindu-se astfel de existenţa 
Celui existent. 

Cînd cheamă Dumnezeu, rostindu-şi cuvîntul Său, nu se poate să 
nu i se răspundă. Cuvîntul «spus» de Dumnezeu este o structură raţio- 
nală gîndită de El activ, sau energetic, avînd puterea să aducă în exis- 
tenţă o realitate nouă, conformă ei, sau o stare nouă într-o realitate 
existentă de mai înainte. Cuvîntul rostit de Dumnezeu are ca urmare 
necesară, răspunsul realităţii căreia i se adresează. în el e forţa care 
provoacă în mod necesar un răspuns analog cu cuvîntul, cu structura 
raţională exprimată de Dumnezeu. Dacă nu există realitatea care are 
să răspundă, ea trebuie să apară în existenţă. în acest caz însăşi apa- 
riţia ei în existenţă e răspunsul care trebuie să urmeze cuvîntului lui 
Dumnezeu. în sensul acesta toate realităţile existente sînt răspunsuri 
la cuvintele creatoare ale lui Dumnezeu, răspunsuri analoage cuvin- 
telor lui, sînt ele însele chipurile cuvintelor lui Dumnezeu. Venirea 
la existenţă e şi un răspuns inconştient al creaturilor la cuvîntul lui 
Dumnezeu, din puterea cuprinsă în acest cuvînt. Cuvîntul creator al 
lui Dumnezeu este poruncă : «El a zis şi s-au făcut, El a poruncit şi 
s-a zidit» (Ps. XXXII, 9). Porunca Lui produce imediat existenţa crea- 
turii, ca răspuns al ei la această poruncă. «Porunca Lui devine fiinţă», 

* 

-pune Sfîntul Grigore de Nisa 8 . Dar aceasta înseamnă că actul divin 
creator nu trebuie conceput ca o «facere* samavolnică, a unei cauze 
exclusiviste, cu urmări de dominare, ci ca un act de iubire care începe 
prin aceasta un dialog al iubirii cu creatura, în care ea are. să răs- 
pundă după ce o dată există, în libertate. 

Durata creaturilor în existenţă e şi ea o continuare a răspunsului 
lor inconştient din primul moment la cuvîntul creator al lui Dumne- 
zeu. Dar durarea nu e numai ceva static, ci şi o mişcare a făpturilor 
şi a universului spre forme superioare. De aceea şi cuvîntul lui Dum- 
nezeu care le ţine şi răspunsurile făpturilor, care «acceptă» durata 
lor, nu sînt simple repetiţii. 

Cuvintele şi faptele omeneşti sînt răspunsuri conştiente, deşi une- 
ori conştiinţa manifestată în ele nu e şi o conştiinţă despre Cel căruia 
îi răspund. Răspunsurile în care conştiinţa îmbrăţişează şi pe Cel. 
căruia I se răspunde se manifestă în credinţa şi în faptele din credinţă 
aîe oamenilor. Sfîntul Maxim Mărturisitorul zice în această privinţă : 
«Căci toate cele create după fiinţă şi prin devenire sînt afirmate (de 
Dumnezeu), fiind conţinute în raţiunile (cuvintele) proprii şi în cele 
din afara lor» 9 . Toate sînt create şi menţinute, aşadar, prin raţiunile- 
cuvintele lui Dumnezeu, în care se cuprind, in care persistă, în care-şî. 
au puterea de existenţă. Căci cuvintele lui Dumnezeu au ca o urmare 
necesară răspunsul creaturilor ca apariţie şi ca durată a lor în existenţă. 

Ceea ce pune mai mult în relief caracterul iubitor al actului crea- 
tor al lui Dumnezeu e că lucrurile fiind cuvinte ale lui Dumnezeu, mai 
precis răspunsuri create, inconştiente la chemările lui Dumnezeu, sînt 
în acelaşi timp cuvinte ale lui Dumnezeu către oameni, deci răspun- 
suri pe care aceştia au să şi le însuşească în mod conştient, ca pre- 
luînd ei înşişi aceste răspunsuri inconştiente să pună şi ceva de la 
ei în ele, prin aprofundarea valorii lor şi actualizarea continuă a aces- 
tei valori pentru desăvîrşirea lor. Dar aşa cum lucrurile ca răspunsuri 
sînt totodată efectele lucrării Iui Dumnezeu, aşa în însuşirea şi apro- 
fundarea conştientă a răspunsului lor de către credincioşi e activă şi 
lucrarea lui Dumnezeu. 

3. Am menţionat încă mai înainte că energiile-raţiunile divine 
îndreptate spre lume au şi o ţintă viitoare de urmărit cu oamenii şi 
cu lumea. Un partener cheamă pe celălalt spre sine, dar şi spre un 
viitor pe care nu-1 are încă nici unul nici celălalt, dar al cărui chip 
îl străvede întîi cel ce cheamă, apoi şi cel chemat. Dumnezeu îndreaptă 
prin energiile-raţiunile sau cuvintele Sale nu spre un viitor care nu 
există în El. Dumnezeu îndeamnă pe credincioşi spre viitorul lor în- 
trucât îi revendică spre noi trepte în urcuşul spre EI însuşi. Un om 
cheamă pe alt om spre sine, dar îndeamnă mai ales spre Dumnezeu, 
ca deosebit de sine. li îndeamnă să urce împreună cu sine spre Dum- 
nezeu şi prin aceasta spre propria lui realizare. Şi numai în , acest 
sens îl cheamă la solidaritate cu sine. 



8. Sf. Grigore de Misa, In Psalmos, lib. II, cap. VIII, P. G„ XLIV, 517. 

9. Ambigua. P. G.. XCI, 1031. 



